Rijeka, 27. kolovoza 2020.g.

**POZIV ZA MEDIJE**

**PROTOKOLARNO OTVORENJE IZLOŽBE *FIUME FANTASTIKA: FENOMENI GRADA* U EXPORTU NA DELTI**

**Poštovani predstavnici medija,**

**u Exportu na riječkoj Delti ovog se petka, 28. kolovoza 2020.g. u 19.30 sati svečano otvara velika izložba o Rijeci, postavljena u 10 paviljona od kojih svaki donosi po jedan specifični riječki fenomen.**

Dugo stvarana, zasnovana na najnovijim istraživanjima **DeltaLaba - Centra za urbanu tranziciju, arhitekturu i urbanizam pri Sveučilištu u Rijeci**, izložba *Fiume Fantastika: Fenomeni grada* donosi **priču o Rijeci koja je u proteklih 150 godina svoje urbane povijesti doživjela radikalan rast i postala globalno prometno i industrijsko središte.** Izložba tumači povijest modernog urbanog razvoja Rijeke i njezine regije prateći utjecaje ekonomskih, političkih i društvenih procesa na arhitekturu grada.

Ova je izložba **središnji događaj programskog pravca Slatko i slano, projekta Europske prijestolnice kulture** i ostaje otvorena do kraja studenog 2020.

**U nastavku, za potrebe predstavnika medija koji će pratiti događanje, dostavljam protokol otvorenja izložbe, koji će biti održan ispred zgrade Exporta:**

**PROTOKOL OTVORENJA IZLOŽBE ''FIUME FANTASTIKA: FENOMENI GRADA''**

|  |  |
| --- | --- |
| 19:30 | moderator pozdravlja okupljene |
| 19:32 | **obraćanje rektorice Sveučilišta u Rijeci, Snježane Prijić Samaržija** |
| 19:36 | **obraćanje glavnog kustosa izložbe Fiume Fantastika, Idisa Turata** |
| 19:40 | **obraćanje Vedrana Mimice, kustosa izložbe ''Fiume Fantastika: Fenomeni grada''** |
| 19:44 | **obraćanje direktorice tvrtke Rijeka 2020, Irene Kregar Šegota** |
| 19:48 | **obraćanje gradonačelnika Rijeke Vojka Obersnela** |
| 19:52 | **obraćanje izaslanika Predsjednika RH, posebnog savjetnika Predsjednika Republike za kulturu, Zdravka Zime** |
| 19:55 | moderator poziva na vođeni razgled izložbe ''Fiume Fantastika: Fenomeni grada'' |
| 20:00 – 20:30 | **razgled izložbe uz vodstvo kustosa (protokol, predstavnici medija, uzvanici)**  vodstvo će izvesti glavni kustos izložbe Idis Turato ili kustos izložbe Vedran Mimica |
| 20:30 | **Završetak svečanog dijela otvorenja izložbe i prvi vođeni razgled izložbe za okupljenu publiku** |

**Unaprijed zahvaljujem na dolasku.**

Lena Stojiljković**,** Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu); Mob: +385 91 612 63 42